BJCHI กำไร Q1/59 โตเกินเท่าตัว หลังรายได้เพิ่มขึ้น
BJCHI กำไร Q1/59 โตเกินเท่าตัว มาที่ 338.72 ลบ. จากปีก่อนกำไร 161.31 ลบ. หลังรายได้เพิ่มขึ้น 
16 พ.ค. 2559

บริษัท บีเจซี เฮฟวี่ อินดัสทรี จำกัด (มหาชน) หรือ BJCHI รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 338.72 ล้านบาท หรือมีกำไรสุทธิ 0.21 บาทต่อหุ้น เพิ่มขึ้น 110% จากช่วงเดียวกันของปีก่อนที่มีกำไรสุทธิ 161.31 ล้านบาท หรือมีกำไรสุทธิ 0.13 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้ตามสัญญาเพิ่มขึ้นหลังทะยอยรับรู้รายได้ต่อเนื่อง ขณะที่ต้นทุนและค่าใช้จ่ายในการขายและบริหารลดลง